Ժագ Տանիէլզ

Ժաք Տանիէլզ (անգլերէն՝ Jack Daniel’s), ամերիկեան ամէնէն շատ վաճառուող Ուիսքին՝ աշխարհի տարածքին: Անիկա կ'արտադրուի Թենըսիի մէջ` Ժագ Տանիէլ գործարանին մէջ, որ 1956-էն ի վեր կը պատկանի Պրաուն Ֆորման ընկերութեան: Արտադրանքը կ'ենթարկուի խիստ չափանիշներով կանոնաւոր ստուգումներու: Ըստ Հիւսիսային Ամերիկայի ազատ տնտեսական համաձայնագիրին, Թենըսիի Ուիսքին կը դասակարգուի պուրպոն տեսակի Ուիսքիներու շարքին, որ կ'արտադրուի միայն Թենըսի նահանգին մէջ: Կը Լեցուի քառակուսի տակառներու մէջ: 2012-ին շուրջ 11 միլիոն Պլէք Լէյպըլ պիտակաւորմամբ Ուիսքի վաճառուած է: Վաղ պատմութիւն Ըստ Ժագ Տանիէլզ վաճառանիշի պաշտօնական կայքին՝ հիմնադիր Ժագ Տանիէլ ծնած է 1850-ին: Անոր ծննդեան օրը կը նշուի Սեպտեմբերին: Ըստ Փիթըր Քրասի հեղինակած «Արիւն եւ Ուիսքի, Ժագ Տանիէլի կեանքը եւ ժամանակը» (անգլերէն՝ Blood & Whiskey: The Life and Times of Jack Daniel) կենսագրական գիրքին, ան ծնած է 5 Սեպտեմբեր 1846-ին: Ժագ իր ընտանիքին տասներեք երեխաներէն կրտսերն էր: Անոր մեծ հայրը ԱՄՆ գաղթած էր Ուելսէն իր սքոթլանտացի կնոջ հետ միասին: Մանկութենէն Ժագ աշակերտած է Ուիսքի թորող վարպետի մը մօտ: 1987-ին հօրմէն ստացած ժառանգութեամբ Ժագ կը հիմնէ իր անձնական արտադրութիւնը՝ իր վարպետին հետ միասին: Արտադրանքին պիտակին վրայ կը նշէ «Est. & Reg. in 1866», բայց կենսագիրը կը նշէ, որ պաշտօնական գրանցումը տեղի ունեցած է 1875-ին: Մինչեւ 1985 Տանիէլի արտադրամասը երկիրին 15 մեծ արտադրամասերէն մէկը կը դառնայ: Ան քառակուսի շիշերը կը սկսի օգտագործել 1897-էն: Երկարատեւ եւ արդիւնաւէտ աշխատանքին շնորհիւ, Ժագ Տանիէլզ Լուիզիանայի ցուցադրութեան ատեն կ'արժանանայ ոսկեայ մետալի, հակառակ անոր, որ տեղական հեղինակութիւնը անկում կ'ապրէր, քանի որ ժուժկալութեան շարժումը (անգլերէն՝ Temperance movement in the United States) ԱՄՆ-ին մէջ հետզհետէ կ'ահազանգէր: Ժագ Տանիէլ չ'ամուսննար եւ երեխաներ չ'ունենար: Բայց ան իր ազգականներուն խնամքը կը ստանձնէ, որոնցմէ մէկը Լեմիւելն էր՝ իր քրոջորդին, որ շուտով կը սկսի իրականացնել արտադրամասին ամբողջ թղթատարութիւնը: 1907-ին Ժագ Տանիէլ, առողջական վատ վիճակի պատճառով թորման գործարանը կը ձգէ իր երկու զարմիկներուն: Ժագ Տանիէլ կը մահանայ 1911-ին, արեան վարակի պատճառով: Ըստ կարգ մը վարկածներու, վարակը յառաջացած էր ոտքի հատուածին մէջ ստացած վէրքէն: Ժագ Տանիէլի թորման արտադրամասը կը դադրի գործելէ 1942-1946 թուականներուն, երբ ԱՄՆ կառավարութիւնը որոշում կը կայացնէ դադրեցնել Ուիսքիի արտադրութիւնը Երկրորդ համաշխարհային պատերազմին պատճառով: Մոթլուն կը վերսկսի Ժագ Տանիէլզի արտադրութիւնը 1947-ին, երբ կրկին կ'արտօնուի Ուիսքի արտադրել: Ընկերութիւնը 1956-ին կը վաճառէ Պրաուն Ֆորման ընկերութեան: Ժագ Տանիէլզի թորման գործարանը 1972-ին կը ներառուի Պատմական վայրերու ազգային արձանագրատան մէջ: Նոր պատմութիւն Մինչեւ 1987 Ժագ Տանիէլզի սեւ պիտակը պատմականօրէն կ'արտադրուէր 90 մակնիշով: Կանաչ պիտակը ունէր 80 մակնիշը: Ե՛ւ սեւ, ե՛ւ կանաչ պիտակները կ'արտադրուէին նոյն բաղադրամասերէն. տարբերակը կը կատարուէր մասնագէտներու կողմէ, որոնք կը յառաջացնէին բարձր որակի սեւ պիտակը եւ օրինաչափ որակի կանաչ պիտակը: Վաճառքը եւ վաճառանիշին արժէքաւոր վիճակը Ժագ Տանիէլզ սեւ պիտակաւոր Թենըսիի Ուիսքին կը մնայ Պրաուն Ֆորման ընկերութեան դրօշակակիրը: 2012-ին ընկերութիւնը կը վաճառէ 11 միլիոն շիշ խմիչք: 2013-ին գինիներու եւ ալքոհոլային խմիչքներու Համաշխարհային դասակարգման արդիւքներուն մէջ Ժագ Տանիէլզ կ'արժանանայ երրորդ մրցանակին: 2014-ին դասակարգման աղիւսակին մէջ կը գրաւէ չորրորդ պատուաւոր տեղը համաշխարհային ալքոհոլային խմիչքներու շարքին մէջ: Իրաւական կարգավիճակ Պետական մակարդակով Թենըսի աւելցուցած է յատուկ չափանիշներ: «Թենըսիի Ուիսքի» պիտակաւորումը ստանալու համար բաւարար չէ, որ Ուիսքին արտադրուած ըլլայ Թենըսի մէջ։ Անիկա պէտք է ունենայ համապատասխան որակ եւ արտադրական չափանիշներ: Ղեկավարներ 2008-էն արտադրութիւնը կը ղեկավարէր Ճեֆֆ Արնետ: Պատկերասրահ Ծանօթագրութիւններ Աղբիւրներ Axelrod Alan։ The complete idiot's guide to mixing drinks։ Indianapolis, IN: Alpha Books։ ISBN 0-02-864468-9։ արտագրուած է՝ October 7, 2009 Krass Peter (2004)։ Blood and whiskey: the life and times of Jack Daniel։ Hoboken, New Jersey: Wiley։ ISBN 0-471-27392-9 Waymack, M. H., & Harris, J. F. (1995). The book of classic American whiskeys. Chicago, Illinois: Open Court. McCarley Daniel J (2011)։ Jack Daniel's: the Unofficial Bottle Collector's Guide։ ISBN 978-0-578-09069-6